钦定古今图书集成/明伦汇编/闺媛典/第017卷 > 虞美人二首 阎选
## 钦定古今图书集成/明伦汇编/闺媛典/第017卷 > 虞美人二首 阎选

粉融红腻莲房绽，脸动双波慢。小鱼衔玉鬓钗横，石
榴裙染象纱轻，转娉婷。偷期锦浪荷深处，一梦云
兼雨。臂留檀印齿痕香，深秋不寐漏初长，尽思量。
楚腰蛴领，团香玉，鬓叠深深绿。月蛾星眼笑微嚬。柳
夭桃艳不胜春，晚妆匀。水纹簟映青纱帐，雾罩秋
波上。一枝娇卧醉芙蓉。良宵不得与君同，恨忡忡。